32003R0159
L 025/37
JURNALUL OFÍCIAL AL UNIUNII EUROPENE
REGULAMENTUL (CE) NR. 159/2003 AL COMISIEI
din 29 ianuarie 2003
de modificare a Regulamentului (CE) nr. 2377/2002 privind deschiderea și gestionarea unui contingent tarifar comunitar la importul de orz de bere provenit din țări terțe și de derogare de la Regulamentul (CEE) nr. 1766/92 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (1), astfel cum a fost modificat ultima dată prin Regulamentul (CE) nr. 1666/2000 (2), în special articolul 12 alineatul (1),
întrucât:
(1)
Regulamentul (CE) nr. 2377/2002 al Comisiei (3) deschide un contingent tarifar de import pentru 50 000 de tone de orz de bere inclus în codul NC 1003 00 50. Acest cod NC a fost creat în cadrul negocierilor specifice ale Rundei Uruguay și se referă la codul SH 1003 00. Pentru a evita o problemă practică vamală la importul de orz de bere în cadrul acestui contingent, se cuvine, prin urmare, a utiliza codul SH 1003 00, care reglementează, de asemenea, orzul de bere.
(2)
Măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 2 din Regulamentul (CE) nr. 2377/2002, alineatul (1) se înlocuiește cu următorul alineat:
„(1) Se deschide contingentul tarifar la import de 50 000 de tone de orz de bere inclus în codul SH (ex) 1003 00 destinat fabricării de bere învechită în cuve din lemn de fag.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 ianuarie 2003.